CELEX: 62011TB0218
Language: sk
Date: 2012-02-27 00:00:00
Title: Vec T-218/11 R: Uznesenie predsedu Všeobecného súdu z  27. februára 2012 — Dagher/Rada ( „Predbežné opatrenia — Spoločná zahraničná a bezpečnostná politika — Obmedzujúce opatrenia prijaté v dôsledku situácie na Pobreží Slonoviny — Vyňatie zo zoznamu dotknutých osôb — Návrh na nariadenie predbežných opatrení — Zastavenie konania“ )

14.4.2012   
            
            
               SK
            
            
               Úradný vestník Európskej únie
            
            
               C 109/12
            
         Uznesenie predsedu Všeobecného súdu z 27. februára 2012 — Dagher/Rada
   (Vec T-218/11 R)
   (Predbežné opatrenia - Spoločná zahraničná a bezpečnostná politika - Obmedzujúce opatrenia prijaté v dôsledku situácie na Pobreží Slonoviny - Vyňatie zo zoznamu dotknutých osôb - Návrh na nariadenie predbežných opatrení - Zastavenie konania)
   2012/C 109/28
   Jazyk konania: francúzština
   
      Účastníci konania
   
   
      Žalobca: Habib Roland Dagher (Abidjan, Pobrežie Slonoviny) (v zastúpení: J.-Y. Dupeux a F. Dressen, advokáti)
   
      Žalovaná: Rada Európskej únie (v zastúpení: B. Driessen a E. Dumitriu-Segnana, splnomocnení zástupcovia)
   
      Predmet veci
   
   Na jednej strane zrušenie vykonávacieho nariadenia Rady (EÚ) č. 85/2011 z 31. januára 2011, ktorým sa vykonáva nariadenie (ES) č. 560/2005, ktorým sa ukladajú určité osobitné obmedzujúce opatrenia namierené proti určitým osobám a subjektom v dôsledku situácie na Pobreží Slonoviny (Ú. v. EÚ L 28, s. 32) a rozhodnutia Rady 2011/71/SZBP z 31. januára 2011, ktorým sa mení a dopĺňa rozhodnutie Rady 2010/656/SZBP, ktorým sa obnovujú obmedzujúce opatrenia voči Pobrežiu Slonoviny (Ú. v. EÚ L 28, s. 60), ktorými bolo meno žalobcu zapísané do zoznamu osôb a subjektov, ktorým sa ukladajú tieto obmedzujúce opatrenia, a na druhej strane návrh na náhradu škody
   
      Výrok
   
   
               1.
            
            
               Konanie o nariadení predbežného opatrenia sa zastavuje.
            
         
               2.
            
            
               Rada Európskej únie je povinná nahradiť trovy konania.